ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
புதிய இந்தியாவுக்கான டிஜிட்டல் இந்தியா என்ற கருப்பொருளில் தேசிய அளவிலான கடிதம் எழுதும் பிரச்சாரம்
2023-24 ஆம் ஆண்டிற்கான "புதிய இந்தியாவுக்கான டிஜிட்டல் இந்தியா" என்ற கருப்பொருளில் தேசிய அளவில் Dhai Akhar கடிதம் எழுதும் பிரச்சாரத்தை இந்திய அஞ்சல் தொடங்கி உள்ளது.
Dhai Akhar கடிதம் எழுதும் பிரச்சாரம் 01.08.2023 முதல் தொடங்கும் மற்றும் பிரச்சாரத்தின் கீழ் கடிதங்களை இடுகையிடுவதற்கான கடைசி தேதி 31.10.2023 ஆகும். 31.10.2023க்குப் பிறகு இடுகையிடப்படும் கடிதங்கள் ஏற்றுக்கொள்ளப்படாது. கடிதங்களை ஆங்கிலம்/இந்தி/தமிழ் ஆகிய மொழிகளில் எழுதலாம் . முதன்மை அஞ்சல் துறைத் தலைவர் , தமிழ்நாடு வட்டம், சென்னை-600002 என்ற முகவரிக்கு அனுப்ப வேண்டும் . கையால் எழுதப்பட்ட கடிதங்கள் மட்டுமே ஏற்றுக்கொள்ளப்படும். சாதாரண A4 அளவு காகிதத்திற்கான வார்த்தை வரம்பு 1000 வார்த்தைகளுக்கு மிகாமலும் Inland Letter Card  500 வார்த்தைகளுக்கு மிகாமலும் இருக்க வேண்டும். அனுமதிக்கப்பட்ட எழுதுபொருட்கள் அல்லது அஞ்சல் வில்லை பொறிக்கப்பட்ட உறையில்  A4 காகிதத்தில் எழுதலாம்
தேசிய அளவிலான Dhai Akhar கடிதம் எழுதும் பிரச்சாரத்திற்கான வகைகள் பின்வருமாறு:
 18 வயதிற்கு கீழ்
• உள்நாட்டு கடித வகை )
• உறை வகை 
 18 வயதிற்கு மேல்:
• உள்நாட்டு கடித வகை 
• உறை வகை
ஒவ்வொரு பிரிவிலும் தமிழ்நாடு வட்டம் மற்றும் தேசிய அளவில் வெற்றி பெறுபவர்களுக்கு வழங்கப்படும் பரிசுத் தொகை பின்வருமாறு:
தமிழ்நாடு வட்ட அளவில் பரிசுத் தொகை
முதல் பரிசு ரு.25,000/- 
இரண்டாம் பரிசு ரு.10,000/- 
மூன்றாம் பரிசு ரு.5,000/- 
தேசிய அளவில் பரிசுத் தொகை 
முதல் பரிசு ரு 50,000/- 
இரண்டாம் பரிசு ரு.25,000/- 
மூன்றாம் பரிசு ரு .10,000/- 
பங்கேற்பாளர்கள் "01.01.2023 தேதியின்படி நான் 18 வயதுக்குக் கீழே/அதிகமாக இருக்கிறேன் என்று சான்றளிக்கிறேன்" என்று தங்கள் வயதுக்கான சான்றிதழை கண்டிப்பாக அளிக்க வேண்டும் என முதன்மை அஞ்சல் துறைத் தலைவர், தமிழ்நாடு வட்டம், சென்னை 600 002 வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
சுற்றுச்சூழல் மற்றும் வனத்துறை அமைச்சகம்
இந்தியா மற்றும் டென்மார்க் இடையேயான பசுமை உத்தி பங்களிப்பு, ஒட்டு மொத்த உலகிற்கே வழிகாட்டுதலாக அமையும்: மத்திய அமைச்சர் திரு. பூபேந்திர யாதவ்
இந்தியா மற்றும் டென்மார்க் இடையேயான பசுமை உத்தி பங்களிப்பு, ஒட்டு மொத்த உலகிற்கே வழிகாட்டுதலாக அமையும் என சுற்றுச்சூழல், வனம், மற்றும் காலநிலை மாற்றத்திற்கான மத்திய அமைச்சர் திரு. பூபேந்திர யாதவ் கூறியுள்ளார்.
“இந்தியா-டென்மார்க்: பசுமை மற்றும் நிலையான வளர்ச்சிக்கு கூட்டாளர்கள்” மாநாட்டில் பேசிய மத்திய அமைச்சர் திரு. பூபேந்திர யாதவ், கடந்த 2020ஆம் ஆண்டு செப்டம்பர் 28ஆம் தேதி நடைபெற்ற மெய்நிகர் மாநாட்டில் டென்மார்க் பிரதமர் மேன்மைமிக்க திருமதி மீட்டி பெடரிக்சென் மற்றும் பிரதமர் திரு நரேந்திர மோடி ஆகியோர் இணைந்து பசுமை மற்றும் நிலையான வளர்ச்சி குறித்து இருநாடுகளுக்கிடையேயான ஒத்துழைப்பு அவசியம் என்று வலியுறுத்தினர். இந்த மாநாட்டில் “பசுமை உத்தி பங்களிப்பு நடவடிக்கை” தொடங்கப்பட்டது குறிப்பிடத்தக்கது. கடந்த 2022ஆன் ஆண்டு மே மாதத்தில் பிரதமர் திரு. நரேந்திர மோடி டென்மார்க் நாட்டிற்கு பயணம் மேற்கொண்டபோது, இரு நாடுகளும் இணைந்து பசுமை உத்தி பங்களிப்பு கூட்டு நடவடிக்கைகளைப் பலப்படுத்தும் விதமாக பசுமை ஹைட்ரஜன், புதுப்பிக்கத்தக்க எரிசக்தி மற்றும் கழிவுநீர் மேலாண்மை போன்றவைகள் மீது கூடுதல் கவனம் செலுத்த வேண்டும் என்று வலியுறுத்தினர்.
இந்தியா மற்றும் டென்மார்க் இடையேயான பசுமை கூட்டு நடவடிக்கை, நட்புறவு நாடுகள் மத்தியில் ஒரு புதிய அத்தியாயத்தை உருவாக்கியுள்ளது என்றார்.
பாரிஸ் உடன்படிக்கையை சிறந்த முறையில் செயல்படுத்த இந்தியாவும், டென்மார்க்கும் பருவநிலை மற்றும் எரிசக்தி போன்ற துறைகளில் முக்கிய இலக்குகளை நிர்ணயித்திருப்பது குறிப்பிடத்தக்கது என்றார். நிலையற்ற உற்பத்தி மற்றும் பயன்பாடு சார்ந்த நடவடிக்கைகள் மீது உடனடிக் கவனம் செலுத்த வேண்டியது அவசியமாகிறது. அப்போதுதான் உலகளாவிய சுற்றுச்சூழல் மற்றும் பருவநிலை மாற்றம் சம்மந்தமான சவால்களை எதிர்கொள்ள முடியும் என்று மத்திய அமைச்சர் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 111.40 கோடி தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 11,850 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.26 சதவீதம்; 2020 மார்ச் மாதத்திற்குப் பின், இது மிக அதிக அளவு.
கடந்த 24 மணி நேரத்தில் 12,403 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,38,26,483 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.40 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,36,308; இது 274 நாட்களில் மிகவும் குறைந்த அளவு.
தினசரி பாதிப்பு விகிதம் 0.94. இது கடந்த 40 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 1.05 ஆகும். இது கடந்த 50 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 62.23 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1771360
ரெயில்வே அமைச்சகம்
ரயில் நிலையங்களில் சூரிய சக்தி தகடுகள்
நாட்டில் உள்ள பல ரயில் நிலையங்களில் சூரிய சக்தி தகடுகளை வைக்க இந்திய ரயில்வே திட்டமிட்டுள்ளது. ரயில்நிலையங்கள், ரயில்வே துறையின் கட்டடங்களின் கூரைகளில் சூரிய சக்தி தகடுகளைப் பொருத்துவதன் மூலம் 500 மெகாவாட் மின்சாரத்தை உற்பத்தி செய்யவும் திட்டமிடப்பட்டுள்ளது. சூரிய சக்தி தகடுகள் வைக்கப்பட உள்ள ரயில் நிலையங்கள் மற்றும் ரயில்வே துறை கட்டடங்கள் விவரம் கீழே:
தென்னக ரயில்வே பொருத்தியுள்ள சூரிய சக்தி கூடங்கள்:
கும்பகோணம், திருச்சிராப்பள்ளி டவுன், பொன்மலை தலைமை பணிமனை மேலாளர் அலுவலகம் , ராஜபாளையம், மதுரை கோட்ட ரயில்வே மேலாளர் அலுவலகம், ஆத்தூர், சின்ன சேலம், திருப்பூர், எட்டப்பூர் ரோடு, சேலம் டவுன், சேலம் ஜங்ஷன், அயோத்தியாபட்டினம், தாம்பரம் மின்ரயில் ஷெட், செங்கல்பட்டு, சிவகாசி, பரலி, திருவல்லா, மேட்டுப்பாளையம், சென்னை கோட்ட அலுவலகம், பாகல் கோட்டை.
மேற்கண்ட இடங்களில் கூரைகளின் மீது 500 மெகாவாட் திறன் கொண்ட சூரிய சக்தி தகடுகளையும் தரைப் பகுதிகளில் 500 மெகாவாட் திறனுள்ள சூரிய சக்தி தகடுகளையும் அமைக்க இந்திய ரயில்வே திட்டமிட்டுள்ளது. அவற்றில் கூரைகளின் மீதான சூரிய சக்தி தகடுகள் ரயில் நிலையங்களிலும் ரயில்வே துறையின் பல்வேறு கட்டடங்களின் மீதும் அமைக்கப்படும்.
இத்தகவல்கள் மாநிலங்களவையில் ஒரு கேள்விக்கான பதிலில் இடம்பெற்றுள்ளன.
பிரதமர் அலுவலகம்
திரு அடல் பிஹாரி வாஜ்பாயின் நினைவு தினத்தையொட்டி 'சடைவ் அடல்' நினைவிடத்தில் பிரதமர் மலர் தூவி மரியாதை செலுத்தினார்
முன்னாள் பிரதமர் திரு. அடல் பிஹாரி வாஜ்பாயின் நினைவு தினத்தை முன்னிட்டு அவரது நினைவிடத்தில் பிரதமர் திரு. நரேந்திர மோடி மலர் தூவி மரியாதை செலுத்தினார்.
இது தொடர்பாக பிரதமர் வெளியிட்டுள்ள ட்விட்டர் செய்தியில் கூறியிருப்பதாவது;
“தேச சேவைக்காகத் தமது வாழ்க்கையை அர்ப்பணித்த முன்னாள் பிரதமர் வாஜ்பாயின் நினைவு தினமான இன்று 'சடைவ் அடல்' சென்று அஞ்சலி செலுத்தப்பட்டது.”
பிரதமர் அலுவலகம்
தேசிய கைத்தறி தினத்தை முன்னிட்டு உள்ளூர் கைத்தறிப் பொருட்களுக்கு ஆதரவளிக்குமாறு பிரதமர் வலியுறுத்தல்
இந்தியாவின் எண்ணற்ற நெசவாளர்கள் மற்றும் கலைஞர்களின் பன்முகத்தன்மை மற்றும் கைவினைத் திறனை கைத்தறிகள் வெளிப்படுத்துகின்றன: பிரதமர்
இந்தியாவின் எண்ணற்ற நெசவாளர்கள் மற்றும் கலைஞர்களின் பன்முகத்தன்மை மற்றும் கைவினைத் திறனை கைத்தறிகள் வெளிப்படுத்துவதாகக் கூறி பிரதமர் திரு நரேந்திர மோடி உள்ளூர் கைவினைப் பொருட்களுக்கு ஆதரவளிக்குமாறு அழைப்பு விடுத்துள்ளார்.
பிரதமர் வெளியிட்டுள்ள சுட்டுரைச் செய்தியில்,
“இந்தியாவின் எண்ணற்ற நெசவாளர்கள் மற்றும் கலைஞர்களின் பன்முகத்தன்மை மற்றும் கைவினைத் திறனை கைத்தறிகள் வெளிப்படுத்துகின்றன. எனது கைத்தறி, எனது பெருமை என்ற உணர்ச்சியை மேம்படுத்தும் வகையில் நமது நெசவாளர்களுக்கு ஆதரவளிக்கும் தருணமாக தேசிய கைத்தறி தினம் விளங்குகிறது. உள்ளூர் கைத்தறிப் பொருட்களுக்கு ஆதரவளிப்போம்!” என்று தெரிவிக்கப்பட்டுள்ளது.
ஒலிம்பிக் போட்டிகளில் பதக்கம் வென்ற மீராபாய் சானுவின் சுட்டுரைச் செய்தியை மேற்கோள் காட்டி, பிரதமர் வெளியிட்டுள்ள சுட்டுரைச் செய்தி பின்வருமாறு:
“கடந்த சில ஆண்டுகளில் கைத்தறிகள் மீதான ஆர்வம் புத்துயிர் பெற்றுள்ளது. எனது கைத்தறி, எனது பெருமையின் உணர்வுக்கு மீராபாய் சானு ஆதரவளிப்பதைக் கண்டு மகிழ்ச்சி அடைகிறேன். தற்சார்பு இந்தியாவைக் கட்டமைப்பதில் கைத்தறித்துறை தொடர்ந்து பங்களிக்கும் என்பதை நான் நம்புகிறேன்”.
மனித வள மேம்பாட்டு அமைச்சகம்
சி.பி.எஸ்.இ. 12 ஆம் வகுப்பு பொருளாதார பாட மறு தேர்வு முன்பு இத் தேர்வு நடைபெற்ற அதே மையங்களில் அதே அனுமதி சீட்டுகளுடன் நடைபெறும்
சி.பி.எஸ்.இ. 12 ஆம் வகுப்பு பொருளாதார பாட மறு தேர்வு முன்பு இத் தேர்வு நடைபெற்ற அதே மையங்களில் அதே அனுமதி சீட்டுகளுடன் நடைபெறும் என்று சி.பி.எஸ்.இ. அறிவித்துள்ளது. 12 ஆம் வகுப்பு பொருளாதார பாடம்  மறு தேர்வு 2018 ஏப்ரல் 25-ந் தேதி நடைபெறும். இதனை எழுதும் மாணவர்கள் முன்பு எழுதிய அதே மையங்களில் அதே தேர்வுக் கூட அனுமதி சீட்டுகளுடன் எழுதலாம் என்று அறிவிக்கப்பட்டுள்ளது.
(Visitor Counter : 79
பிரதமர் அலுவலகம்
டுவிட்டர் கணக்கு பராமரிப்பை பெண் சாதனையாளர்களிடம் ஒப்படைத்தார் பிரதமர்
சர்வதேச மகளிர் தினத்தையொட்டி, பெண் சாதனையாளர்கள் அவர்களது வாழ்க்கைப் பயணம் குறித்த அனுபவங்களை, தமது சமூக ஊடகக் கணக்குகள் வாயிலாக பகிர்ந்து கொள்வார்கள் என பிரதமர் திரு.நரேந்திர மோடி தெரிவித்துள்ளார்.
இந்தியாவின் பல்வேறு பகுதிகளைச் சேர்ந்த பெண்கள் தங்களது வாழ்க்கைச் சரித்திரத்தை பிரதமரின் டுவிட்டர் மூலம் பகிர்ந்து கொள்கின்றனர். வாழ்க்கையின் அனைத்துத் தரப்பையும் சேர்ந்த இந்தப் பெண்கள் பகிர்ந்து கொள்ளும் அனுபவங்கள், மிகச்சிறந்தவை என்பதோடு, அனைவரையும் ஊக்குவிக்கும்.
|
|
போர் வீரராக இருங்கள், ஆனால் மாறுபட்டவராக இருங்கள்!
தண்ணீரைக் காக்கும் வீரராக இருங்கள்.
தண்ணீர் பற்றாக்குறையைப் பற்றி நீங்கள் எப்போதாவது சிந்தித்துப் பார்த்ததுண்டா? நாம் ஒவ்வொருவரும் கூட்டாக செயல்பட்டு, நமது வருங்கால குழந்தைகளுக்காக தண்ணீர் பாதுகாப்பை உருவாக்குவோம்.
நான் எத்தகைய முயற்சிகளை மேற்கொண்டேன் என்பதை இங்கு காணலாம். @kalpana_designs pic.twitter.com/wgQLqmdEEC @narendramodi மார்ச் 8, 2020
|
|
ஏற்றுக்கொள்வதுதான் நமக்கு நாமே வழங்கும் மிகச்சிறந்த பரிசு. நமது வாழ்க்கையைக் கட்டுப்படுத்த நம்மால் முடியாது, ஆனால் வாழ்க்கைக்கான நமது பழக்கவழக்கங்களை கட்டுப்படுத்த நம்மால் முடியும். நமது சவால்களை நாம் எவ்வாறு எதிர்கொண்டோம் என்பதே, ஒவ்வொரு நாளின் முடிவிலும் நமக்கு முக்கியம். என்னைப் பற்றியும், எனது பணிகள் பற்றியும் முழுமையாக அறிந்துகொள்வீர். @MalvikaIyer #SheInspiresUs pic.twitter.com/T3RrBea7T9 @narendramodi மார்ச் 8, 2020
|
|
சிந்திப்பதற்காக உணவு வேண்டும் என்பதை கேள்விப்பட்டிருப்பீர்கள். ஏழைகளின் சிறப்பான எதிர்காலத்திற்காக பணியாற்ற வேண்டிய தருணம் இது.
ஹலோ, நான் @சினேகாமோகன்தாஸ். வீடற்றவர்களுக்கு உணவு அளிக்கும் பழக்கத்தைக் கொண்ட எனது தாயால் ஈர்க்கப்பட்டு, இந்திய உணவு வங்கி என்ற இந்த முன்முயற்சியை நான் தொடங்கியிருக்கிறேன். #SheInspiresUs pic.twitter.com/yHBb3ZaI8n @narendramodi மார்ச் 8, 2020
பிரதமர் அலுவலகம்
உம்பன் சூறாவளி புயலால் ஒடிசாவில் பாதிக்கப்பட்ட பகுதிகளை பிரதமர் பார்வையிட்டார்; ரூ.500 கோடி நிதி உதவிகள் அறிவிப்பு
இறந்தவர்களின் குடும்பத்தினருக்கு ரூ.2 லட்சம் நிவாரணம், காயம் அடைந்தவர்களுக்கு ரூ.50 ஆயிரம் உதவித் தொகை அறிவித்தார்
உம்பன் சூறாவளிப் புயல் காரணமாக ஒடிசாவில் பாதிக்கப்பட்ட பகுதிகளை பிரதமர் திரு நரேந்திர மோடி விமானம் மூலம் இன்று பார்வையிட்டார். மத்திய அமைச்சர் தர்மேந்திர பிரதான், மத்திய இணை அமைச்சர்கள் திரு பாபுல் சுப்ரியா, திரு பிரதாப் சந்திரா சாரங்கி, தேவஸ்ரீ சௌத்ரி ஆகியோரும் அவருடன் சென்றிருந்தனர். ஒடிசா ஆளுநர் திரு கணேஷி லால், முதலமைச்சர் திரு நவீன் பட்நாயக் ஆகியோரும் சென்றிருந்தனர். சூறாவளிப் புயலால் ஏற்பட்ட சேதங்களை பாட்ரக் மற்றும் பாலசோர் பகுதிகளில் விமானத்தில் இருந்து பிரதமர் பார்வையிட்டார்.
பாதிப்புகளை நேரில் பார்த்தறிந்த பிறகு, புவனேஸ்வரில் மாநில மூத்த அதிகாரிகள், மத்திய அரசு அதிகாரிகளுடன் பிரதமர் தலைமையில் ஆய்வுக் கூட்டம் நடைபெற்றது. மத்திய அமைச்சகங்களுக்கு இடையிலான குழு சென்று சேதாரத்தை மதிப்பிடும் காலம் வரையில், ஒடிசா மாநிலத்திற்கு ரூ.500 கோடி நிதி உதவி அளிக்கப்படுவதாக பிரதமர் அறிவித்தார்.
சிரமமான இந்த நேரத்தில் மாநில அரசுகளுடன் மத்திய அரசு தோள் கொடுத்து செயல்படும் என்று பிரதமர் உறுதியளித்தார். சூறாவளிப் புயலால் பாதிக்கப்பட்ட பகுதிகளில் கட்டமைப்புகளை சீர் செய்து, புதுப்பிக்கத் தேவையான, சாத்தியமான அனைத்து உதவிகளையும் மத்திய அரசு அளிக்கும் என்றார் அவர்.
இறந்தவர்களுக்காக ஆழ்ந்த இரங்கலைத் தெரிவித்துக் கொண்ட அவர், ஒடிசா மக்களுடன் துணை நிற்பதாகக் கூறினார். உயிரிழந்தவர்களின் குடும்பத்தினருக்கு தலா ரூ.2 லட்சம் கருணைத் தொகை வழங்கப்படும் என்றும், பலத்த காயம் அடைந்தவர்களுக்கு தலா ரூ.50 ஆயிரம் உதவித் தொகை வழங்கப்படும் என்றும் பிரதமர் அறிவித்தார்.
பிரதமர் அலுவலகம்
பிரபல பங்கு முதலீட்டாளர் ராகேஷ் ஜுன்ஜுன்வாலாவின் மறைவிற்கு பிரதமர் இரங்கல்
பிரபல பங்கு முதலீட்டாளர் ராகேஷ் ஜுன்ஜுன்வாலாவின் மறைவிற்கு பிரதமர் திரு நரேந்திர மோடி இரங்கல் தெரிவித்துள்ளார்.
அவர் வெளியிட்டுள்ள ட்விட்டர் செய்தியில் தெரிவித்திருப்பதாவது:
“ராகேஷ் ஜுன்ஜுன்வாலா உறுதிமிக்கவர். துடிப்பு, நகைச்சுவை மற்றும் நுண்ணறிவு குணங்களைக் கொண்டிருந்த அவர், நிதி உலகில் இணையில்லாத பங்களிப்பை விட்டுச் சென்றுள்ளார். இந்தியாவின் முன்னேற்றம் குறித்தும் அவர் மிகுந்த ஆர்வம் கொண்டிருந்தார். அவரது இழப்பு வருத்தமளிக்கிறது. அன்னாரது குடும்பத்தினருக்கும், ஆதரவாளர்களுக்கும் எனது இரங்கல்கள். ஓம் சாந்தி.”
குறு சிறு மற்றும் நடுத்தர தொழில் துறை அமைச்சகம்
சிறு, குறு மற்றும் நடுத்தர தொழில் துறையில் தொழில்முனைவோர் மேம்பாடு
பீகார் உள்ளிட்ட நாடு முழுவதும் சிறு, குறு மற்றும் நடுத்தர தொழில் துறையின் மேம்பாடு மற்றும் வளர்ச்சிக்காக பல்வேறு திட்டங்களை சிறு, குறு மற்றும் நடுத்தர தொழில் துறை அமைச்சகம் அமல்படுத்தி வருகிறது. பிரதமரின் வேலைவாய்ப்பு உருவாக்கும் திட்டம், சிறு, குறு மற்றும் நடுத்தர தொழில் துறைகள்- ஒருங்கிணைந்த வளர்ச்சித் திட்டம், சிறு, குறு மற்றும் நடுத்தர தொழில் துறைக்கான கடன் உத்தரவாதத் திட்டம், புதுமை கண்டுபிடிப்புகளை ஊக்கப்படுத்துவதற்கான திட்டம், கிராமத்தொழில் துறை மற்றும் தொழில் முனைவோர் திட்டம் ஆகியவை செயல்படுத்தப்படுகிறது.
பீகார் உள்ளிட்ட நாட்டின் பல்வேறு மாநிலங்களில் சிறு, குறு மற்றும் நடுத்தர தொழில் துறைகளுக்கு ஆதரவளிக்கும் வகையில், அண்மையில் பல்வேறு முன்னெடுப்புகளை அரசு மேற்கொண்டுள்ளது.
எளிதாக வர்த்தகம் செய்யும் வகையில், சிறு, குறு மற்றும் நடுத்தர தொழில் துறையினருக்கான “உதயம் பதிவு”
ஜூலை 2, 2021 முதல் சிறு, குறு மற்றும் நடுத்தர தொழில் துறையை சில்லரை மற்றும் மொத்த வர்த்தகத்தில் இணைப்பு.
இத்தகவலை மக்களவையில் சிறு, குறு மற்றும் நடுத்தர தொழில் துறை இணையமைச்சர் திரு பானு பிரதாப் சிங் வர்மா எழுத்துப்பூர்வமாக அளித்தார்.
பழங்குடியினர் நலத்துறை அமைச்சகம்
பிஏஜேஎஸ்எஸ் அமைப்பை என்டிஆர்ஐ-யின் வள மையமாக்க, புதுதில்லியில் உள்ள தேசிய பழங்குடியினர் ஆராய்ச்சி நிறுவனம் மற்றும் பாரதீய ஆதி பழங்குடியினர் சேவா அமைப்பு  இடையே புரிந்துணர்வு ஒப்பந்தம் கையெழுத்தாகியுள்ளது
பிஏஜேஎஸ்எஸ் அமைப்பை என்டிஆர்ஐ-யின் வள மையமாக்க, புதுதில்லியில் உள்ள தேசிய பழங்குடியினர் ஆராய்ச்சி நிறுவனம் மற்றும் பாரதீய ஆதி பழங்குடியினர் சேவா அமைப்பு பிஏஜேஎஸ்எஸ் இடையே, மத்திய பழங்குடியினர் நலத்துறை அமைச்சர் திரு அர்ஜூன் முண்டா முன்னிலையில், 21 பிப்ரவரி 2022 அன்று புரிந்துணர்வு ஒப்பந்தம் கையெழுத்தாகியுள்ளது.
தேசிய பழங்குடியினர் ஆராய்ச்சி நிறுவனம் சார்பில், உத்தராகண்ட் பழங்குடியினர் ஆராய்ச்சி நிறுவன இயக்குநர் திரு எஸ் எஸ் டோலியா மற்றும் பாரதீய ஆதி பழங்குடியினர் சேவா அமைப்பு சார்பில் அதன் தலைவர் திரு நயன் சந்திர ஹெம்பிராம் ஆகியோர் இந்த புரிந்துணர்வு ஒப்பந்தத்தில் கையெழுத்திட்டுள்ளனர்.
முக்கிய அம்சங்கள் :
பழங்குடியினர் பற்றிய அரிய நூல்களை பேணிப் பாதுகாத்து அவற்றை டிஜிட்டல் மயமாக்குவதுடன், பழங்குடியினர் அருங்காட்சியகத்தை புதுப்பித்து டிஜிட்டல் மயமாக்குவதே இந்த புரந்துணர்வு ஒப்பந்தத்தின் முக்கிய நோக்கமாகும்.
நிகழ்ச்சியில் பேசிய மத்திய அமைச்சர் திரு அர்ஜூன் முண்டா, நாடு சுதந்திரம் அடைந்ததிலிருந்து, தலைசிறந்த அறிஞர்கள், ஆதி பழங்குடியினர் சேவா அமைப்புடன் இணைந்து பணியாற்றியிருப்பதாகவும், டாக்டர் ராஜேந்திர பிரசாத் இந்த அமைப்பின் முதல் தலைவராக பணியாற்றியிருப்பதாகவும் தெரிவித்தார். இந்தியாவில் பழங்குடியின மக்களின், அனைத்து உள்ளார்ந்த சேவைகள் மற்றும் ஒட்டுமொத்த மேம்பாட்டிற்காக, தலைசிறந்த சமூக சேவகரான திரு தக்கர் பாபாவால் 1948ஆம் ஆண்டு ஏற்படுத்தப்பட்டதுதான் ஆதி பழங்குடியினர் சேவா அமைப்பு என்று அவர் கூறினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1800457
அறிவியல் மற்றும் தொழில்நுட்பத்துறை
வேளாண், ரயில்வே, சாலைகள், ஜல்சக்தி துறைகளுக்கான பயன்பாடுகளை, அறிவியல் அமைச்சக பிரதிநிதிகள் உருவாக்க வேண்டும்: டாக்டர் ஜித்தேந்திர சிங் அழைப்பு
‘‘தனித்தனியாக செயல்படும் காலம் எல்லாம் முடிந்து விட்டது என்றும், ஒரு குறிப்பிட்ட துறை சார்ந்த திட்டங்களுக்கு பதிலாக, ஒருங்கிணைந்த கருத்து அடிப்படையிலான திட்டங்களை மேற்கொள்ள வேண்டும் என மத்திய அறிவியல் மற்றும் தொழில்நுட்பத்துறை இணையமைச்சர் டாக்டர் ஜித்தேந்திர சிங் வலியுறுத்தியுள்ளார்.
அறிவியல் மற்றும் தொழில்நுட்ப அமைச்சகத்துக்கான தொலைநோக்கு குறித்து அவர் அளித்த சிறப்பு பேட்டியில் கூறியதாவது:
அறிவியல் துறை அமைச்சகங்கள் மற்றும் துறை அதிகாரிகளுடன் வழக்கமான கூட்டங்களை, நடத்த தொடங்கியுள்ளேன். இந்த மாத இறுதியில், அனைத்து மாநிலங்கள் மற்றும் யூனியன் பிரதேசங்களின் அறிவியல் மற்றும் தொழில்நுட்பத்துறை அமைச்சர்களின் கூட்டு கூட்டத்தை நடத்தவுள்ளேன். இந்த ஒருங்கிணைந்த அணுகுமுறை, தொடக்க நிறுவனங்கள், தொழில் துறையினர் மற்றும் இதர தரப்பினருக்கும் நீட்டிக்கப்படும்.
கடந்த வாரத்தில் புது முயற்சியாக, அறிவியல் தொழில்நுட்பத்துறை, புவி அறிவியல் துறை, அணுசக்தி துறை, விண்வெளித்துறை / இஸ்ரோ, சிஎஸ்ஐஆர், உயிரி தொழில்நுட்பத்துறை உட்பட அனைத்து அறிவியல் அமைச்சகங்களும், மத்திய அரசின் பல்வேறு அமைச்சகங்களுடன் , பிரச்சினைகளுக்கு தீர்வு காணும் விரிவான கூட்டத்தை தனித்தனியாக நடத்தின. வேளாண், ரயில்வே, சாலைகள், ஜல்சக்தி போன்ற துறைகளில் அறிவியல் பயன்பாடுகளை எப்படி பயன்படுத்தலாம் என்பது குறித்து இதில் ஆலோசிக்கப்பட்டது.
ஒவ்வொரு துறையும், அறிவியல் தொழில்நுட்பத்தை அதிகம் சார்ந்திருக்க வேண்டும் என்பதை மனிதில் வைத்து இந்த ஆலோசனை கூட்டம் நடத்தப்பட்டது.
பிரதமர் திரு நரேந்திர மோடி, நமது மிகப் பெரிய சொத்து. அவர் அறிவியலுக்கு முன்னுரிமை அளிப்பதை இயற்கையாகவே கொண்டிருப்பதோடு மட்டும் அல்லாமல், அறிவியல் மற்றும் தொழில்நுட்ப அடிப்படையிலான முன்முயற்சிகள் மற்றும் திட்டங்களுக்கு ஆதரவளித்து ஊக்குவிக்கிறார். இந்தியாவின் அறிவியல் திறன், தற்சார்பு இந்தியாவை உருவாக்குவதில் முக்கிய பங்காற்றுகிறது.
இந்தியாவின் சமீபத்திய புதுமையான முயற்சிகள், உலகளவில் வரவேற்பை பெற்றன. சமீபத்திய விண்வெளித்துறை சீர்திருத்தங்களை தொடர்ந்து, இந்தியாவின் தனியார் விண்வெளித்துறை, உலகளாவிய விண்வெளி பொருளாதாரத்தின் முக்கிய அம்சங்களுக்கு பங்களிக்கவுள்ளது.
விண்வெளி அடிப்படையிலான சேவைகள், ராக்கெட் ஏவும் சேவைகள், ராக்கெட் மற்றும் செயற்கைகோள் தயாரிக்கும் பணிகள், ஏவுதளம் அமைக்கும்பணி போன்றவற்றில் குறிப்பிடத்தக்க அளவில் ஈடுபடவுள்ளன.
நமது விஞ்ஞானிகளின் தரம், பெரும்பாலான வளர்ந்த நாடுகளின் விஞ்ஞானிகளை விட சிறப்பாக உள்ளது. விண்வெளித்துறையில் இந்தியா தற்போது முன்னணி நாடாக உள்ளது. இஸ்ரோவின் தகவல்களை நாசா பெறும் அளவுககு நமது அறிவியல் முன்னேற்றம் உள்ளது.
இவ்வாறு டாக்டர் ஜித்தேந்திர சிங் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1754351
------
(Visitor Counter : 187
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 212.75 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 212.75 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.03 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 59,210 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.13 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.68 சதவீதமாக உள்ளது. கடந்த 24 மணி நேரத்தில் 9,685 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,38,55,365.
இந்தியாவில் கடந்த 24 மணி நேரத்தில் 6,168 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,18,642 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.64 கோடி  வாராந்திரத் தொற்று 2.51 சதவீதமாக உள்ளது. தினசரித் தொற்று விகிதம் 1.94 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1856188
சிறப்பு சேவைகள் மற்றும் கட்டுரைகள்
சென்னை விமான நிலைய சுங்கத்துறையினரால் ரூ.44.25 லட்சம் மதிப்புள்ள 990 கிராம் தங்கம் பறிமுதல் ஒருவர் கைது
சென்னையைச் சேர்ந்த முகமது யாசர் அராபத்  என்ற பயணி துபாயிலிருந்து 11-ந் தேதி காலையில் வந்து சேர்ந்தார். நுண்ணறிவு தகவலின் அடிப்படையில், சென்னை சுங்கத்துறை அதிகாரிகள் அவரை இடைமறித்து சோதனையிட்ட போது, உள்ளாடைகளுக்குள் மறைத்து வைத்து தைக்கப்பட்டிருந்த 990 கிராம் தங்கம் கண்டுபிடிக்கப்பட்டது. அதன் மதிப்பு ரூ.44.25 லட்சமாகும்.
அந்த தங்கத்தை பறிமுதல் செய்த சுங்கத்துறையினர் பயணியை கைது செய்து விசாரணை நடத்தி வருவதாக சென்னை சர்வதேச விமான நிலைய சுங்கத்துறையின் முதன்மை ஆணையர் வெளியிட்ட செய்திக் குறிப்பில் தெரிவிக்கப்பட்டுள்ளது.
-------------
(Visitor Counter : 80
ரெயில்வே அமைச்சகம்
ஏழு அதிவேக ரயில் பாதைகளுக்கான கணக்கெடுப்பு மற்றும் விரிவான திட்ட அறிக்கை தயார் செய்யும் பணி தொடங்கப்பட்டுள்ளது
இரு மிதமான அதி வேக ரயில் திட்டத்திற்காக 'கொள்கையளவில்' ஒப்புதல் அளிக்கப்பட்டுள்ளது
தற்போது, ஜப்பான் அரசின் தொழில்நுட்பம் மற்றும் நிதியுதவியுடன், இந்தியாவில் அனுமதிக்கப்பட்ட ஒரே அதிவேக ரயில் திட்டம் மும்பை-அகமதாபாத் அதி வேக ரயில் திட்டம். மேலும், கீழே கொடுக்கப்பட்டுள்ள ஏழு அதி வேக ரயில் பாதைகளுக்கான கணக்கெடுப்பு மற்றும் திட்ட அறிக்கையின் தயாரிப்பு மேற்கொள்ளப்பட்டுள்ளது.
1. டெல்லி-வாரணாசி
2. டெல்லி-அகமதாபாத்
3. மும்பை-நாக்பூர்
4. மும்பை-ஐதராபாத்
5. சென்னை-பெங்களூரு-மைசூர்
6. டெல்லி-சண்டிகர்-அம்ர்ட்ஸர்
7. வாரணாசி-ஹௌரா
மேலும், கீழ்காணும் மிதமான அதி வேக ரயில் பாதை திட்டங்களுக்கும் அரசு கொள்கையளவில் ஒப்புதல் அளித்துள்ளது.
1. திருவனந்தபுரம் முதல் காசர்கோடு வரை மிதமான வேக ரயில் குறுகிய ரயில் பாதை திட்டம்
2. புனே- நாசிக் மிதமான வேக ரயில் அகல ரயில் பாதை திட்டம்
இவ்விரு மிதமான அதி வேக ரயில் திட்டமும், கேரள அரசின் கேரள ரயில் வளர்ச்சி நிறுவனம் மற்றும் மகாராஷ்டிரா அரசின் மகாராஷ்டிரா ரயில் வளர்ச்சி நிறுவனத்தின் கூட்டு நிறுவனத்தால் செயல்படுத்தப்படும்.
பிரதமர் அலுவலகம்
14-வது பிரிக்ஸ் உச்சிமாநாட்டில் பிரதமர் பங்கேற்பு
சீன அதிபர் திரு ஜீ ஜின்பிங் தலைமையில் ஜூன் 23-24 2022 ஆகிய தேதிகளில் காணொலி வாயிலாக நடைபெற்ற 14வது பிரிக்ஸ் உச்சிமாநாட்டில் இந்தியாவின் சார்பாக பிரதமர் திரு நரேந்திர மோடி பங்கேற்றார். ஜூன் 23-ஆம் தேதி நடைபெற்ற உச்சிமாநாட்டில் பிரேசில் அதிபர் திரு ஜெர்மன் போல்சோனாரோ, ரஷ்ய அதிபர் திரு விளாடிமிர் புட்டின், தென்னாபிரிக்க அதிபர் திரு சிரில் ரமஃபோசா ஆகியோரும் கலந்து கொண்டனர். உச்சிமாநாட்டின் பிரிக்ஸ் அமைப்பு அல்லாத பிரிவான சர்வதேச மேம்பாடு பற்றிய உயர்நிலை பேச்சுவார்த்தை ஜூன் 24 அன்று நடைபெற்றது.
தீவிரவாத எதிர்தாக்குதல், வர்த்தகம், சுகாதாரம், பாரம்பரிய மருத்துவம், சுற்றுச்சூழல், அறிவியல், தொழில்நுட்பம் மற்றும் புதுமை, வேளாண்மை, தொழில்நுட்ப மற்றும் தொழில்கல்வி மற்றும் பயிற்சி உள்ளிட்ட துறைகள், பலதரப்பு அமைப்புமுறைகளின் சீர்திருத்தம், கொவிட்-19 பெருந்தொற்று, உலகளாவிய பொருளாதார மீட்சி உள்ளிட்ட சர்வதேச முக்கிய விஷயங்கள் பற்றியும் ஜூன் 23 அன்று தலைவர்கள் விவாதித்தனர். பிரிக்ஸ் அமைப்பின் அடையாளத்தை வலுப்படுத்தவும், பிரிக்ஸ் ஆவணங்கள், பிரிக்ஸ் ரயில்வே ஆராய்ச்சி இணைப்பு ஆகியவற்றுக்கு இணைய தரவை உருவாக்கவும், குறு, சிறு மற்றும் நடுத்தர தொழில் நிறுவனங்களுக்கு இடையேயான ஒத்துழைப்பை மேம்படுத்தவும் பிரதமர் வலியுறுத்தினார். பிரிக்ஸ் நாடுகளில் உள்ள புத்தொழில் நிறுவனங்களுக்கு இடையேயான இணைப்பை வலுப்படுத்துவதற்காக பிரிக்ஸ் புத்தொழில் நிகழ்ச்சியை இந்த ஆண்டு இந்தியா நடத்தவிருக்கிறது. பிரிக்ஸ் உறுப்பினர்களாகிய நாம் ஒருவருக்கொருவர் பாதுகாப்பு சவால்களை புரிந்துக்கொண்டு, தீவிரவாதிகளை அடையாளம் காண்பதில் பரஸ்பர ஆதரவு வழங்க வேண்டும் என்றும், இத்தகைய உணர்வுபூர்வமான விஷயங்களை அரசியலாக்கக் கூடாது என்றும் பிரதமர் குறிப்பிட்டார். உச்சிமாநாட்டின் முடிவில் ‘பீஜிங் பிரகடனத்தை' தலைவர்கள் ஏற்றுக்கொண்டனர்.
ஆப்பிரிக்கா, மத்திய ஆசியா, தென்கிழக்கு ஆசியா, பசிபிக் முதல் கரீபியன் வரை இந்தியாவின் கூட்டுமுயற்சி மேம்பாடு; தடையற்ற வெளிப்படையான உள்ளடக்கிய விதிகளின் அடிப்படையிலான கடல்சார் பகுதியில் இந்தியாவின் கவனம்; இந்திய பெருங்கடல் முதல் பசிபிக் பெருங்கடல் வரையில் உள்ள அனைத்து நாடுகளின் இறையாண்மை மற்றும் பிராந்திய ஒற்றுமைக்கு மரியாதை; ஆசியாவின் பெரிய பகுதிகள் மற்றும் ஆப்பிரிக்கா மற்றும் லத்தீன் அமெரிக்கா முதலியவை உலகளாவிய முடிவு எடுக்கும் விஷயங்களில் குரல் கொடுக்காததால் பலதரப்பு அமைப்புமுறையில் சீர்திருத்தம் முதலியவை குறித்து ஜூன் 24 அன்று பிரதமர் எடுத்துரைத்தார். சுழற்சி பொருளாதாரத்தின் முக்கியத்துவத்தை குறிப்பிட்ட பிரதமர், சுற்றுச்சூழலுக்கான வாழ்க்கைமுறை என்ற லைஃப் பிரச்சாரத்தில் இணையுமாறு பங்கேற்ற நாடுகளின் குடிமக்களுக்கு அழைப்பு விடுத்தார். அல்ஜீரியா, அர்ஜென்டினா, கம்போடியா, எகிப்து, எத்தியோப்பியா, ஃபிஜி, இந்தோனேசியா, ஈரான், கசகஸ்தான், மலேசியா, தாய்லாந்து மற்றும் உஸ்பெகிஸ்தான் ஆகிய நாடுகள் நிகழ்ச்சியில் கலந்துகொண்டன.
பாதுகாப்பு அமைச்சகம்
ஜம்மு காஷ்மீரில் பாதுகாப்பு நிலைகள்மீது பயங்கரவாத தாக்குதல்கள்
ஜம்மு காஷ்மீரில் கடந்த இரண்டு ஆண்டுகளிலும், நடப்பாண்டிலும் பாதுகாப்பு நிலைகள் / ராணுவ முகாம்கள்மீது பயங்கரவாத தாக்குதல் மற்றும் ராணுவ வீரர்கள், பொதுமக்கள் உயிரிழப்பு விவரங்கள் கீழே தரப்பட்டுள்ளன.
|
|
வ.எண்
|
|
ஆண்டு
|
|
சம்பவங்கள்
|
|
ராணுவ பாதிப்புகள்
|
|
கொல்லப்பட்ட பயங்கரவாதிகள்
|
|
பொதுமக்கள் பாதிப்பு
|
|
உயிரிழப்பு
|
|
காயம்
|
|
உயிரிழப்பு
|
|
காயம்
|
|
1.
|
|
2016
|
|
05
|
|
26
|
|
25
|
|
10
|
|
-
|
|
-
|
|
2.
|
|
2017
|
|
01
|
|
03
|
|
07
|
|
02
|
|
-
|
|
-
|
|
3.
|
|
2018
|
|
03
|
|
06
|
|
08
|
|
03
|
|
01
|
|
06
ராணுவ முகாம்கள் மீதான பயங்கரவாத தாக்குதல்கள் அனைத்தும் விரிவாக விசாரணை செய்யப்பட்டுள்ளன. இந்தத் தாக்குதல்கள் அனைத்தும் பயங்கரவாத அமைப்புகளால் நடத்தப்பட்டதற்கு பூர்வாங்க ஆதாரங்கள் கண்டறியப்பட்டுள்ளன. பாதுகாப்பு நிலைகளின் பந்தோபஸ்திற்கு விரிவான வழிகாட்டு நெறிமுறைகளை அரசு வெளியிட்டுள்ளது.
இந்தத் தகவலை மாநிலங்களவையில் இன்று  குமாரி செல்ஜா-வுக்கு எழுத்து மூலம் அளித்த பதிலில் பாதுகாப்புத் துறை இணையமைச்சர் டாக்டர் சுபாஷ் பாம்ரே தெரிவித்துள்ளார்.
------
(Visitor Counter : 63